CELEX: 62020TN0225
Language: da
Date: 2020-04-17 00:00:00
Title: Sag T-225/20: Sag anlagt den 17. april 2020 — FJ m.fl. mod EU-Udenrigstjenesten

27.7.2020   
            
            
               DA
            
            
               Den Europæiske Unions Tidende
            
            
               C 247/17
            
         
      Sag anlagt den 17. april 2020 — FJ m.fl. mod EU-Udenrigstjenesten
      (Sag T-225/20)
      (2020/C 247/25)
      Processprog: fransk
      
         Parter
      
      
         Sagsøgere: FJ og 7 andre sagsøgere (ved advokat J.-N. Louis)
      
         Sagsøgt: Tjenesten for EU's optræden udadtil (EU-Udenrigstjenesten)
      
         Sagsøgernes påstande
      
      
                  —
               
               
                  Annullation af Kommissionens afgørelse om udfærdigelse af sagsøgernes lønseddel for juni 2019, for så vidt som der heri for første gang sker anvendelse af de nye justeringskoefficienter, der finder anvendelse på deres løn, med tilbagevirkende kraft fra den 1. august 2018.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført to anbringender.
      
                  1.
               
               
                  Første anbringende om tilsidesættelse af artikel 64 og artikel 65 i vedtægten for tjenestemænd i Den Europæiske Union (herefter »vedtægten«) og af ligebehandlingsprincippet samt anlæggelse af et åbenbart urigtigt skøn. Sagsøgerne har i denne henseende gjort gældende, at sagsøgte ikke har fremlagt beviser, som gør det muligt for dem at forstå ikke blot nedsættelsen af den justeringskoefficient, der blev anvendt på deres løn, men ligeledes anvendelsen med tilbagevirkende kraft, som afstedkommer en særlig stor gæld.
               
            
                  2.
               
               
                  Andet anbringende om tilsidesættelse af vedtægtens artikel 85, af retssikkerhedsprincippet og af omsorgspligten. Sagsøgerne har gjort gældende, at de ikke kunne forudse det exceptionelle fald i den justeringskoefficient, der blev anvendt på deres løn, for referenceperioden, med tilbagevirkende kraft. Ifølge sagsøgerne var betingelserne i vedtægtens artikel 85 ikke opfyldt og Kommissionen kan derfor ikke kræve tilbagebetaling af flere måneder af deres løn, som følge af ændringen af justeringskoefficienten med tilbagevirkende kraft.